b'\n_START_ARTICLE_\nNoidan oppipoika\n_START_PARAGRAPH_\nNoidan oppipoika eli Taikurinoppilas (saks. Der Zauberlehring) on Johann Wolfgang von Goethen vuonna 1797 kirjoittama runo (balladi). Se kertoo noidan oppipojasta, joka on oppinut mestarinsa taikasanoja. Mestarin poistuttua h\xc3\xa4n komentaa luudat kantamaan vett\xc3\xa4 joesta kylpyyns\xc3\xa4. Oppipoika on kuitenkin unohtanut lopetusk\xc3\xa4skyn, ja pian talo on t\xc3\xa4ynn\xc3\xa4 vett\xc3\xa4. Ep\xc3\xa4toivoissaan oppipoika hakkaa luudan kirveell\xc3\xa4 kahtia, mutta palaset alkavat kantaa vett\xc3\xa4 taloon kahta ahkerammin. Lopulta oppipoika kutsuu mestariaan apuun, ja t\xc3\xa4m\xc3\xa4 komentaa luudan takaisin komeroon. Tarina-aihe on yli kaksituhatta vuotta vanha, ja Goethe lienee saanut innoituksensa Lukianoksen tarinasta Filopseudes (n. 150 jaa.)._NEWLINE_Vuonna 1897 s\xc3\xa4velt\xc3\xa4j\xc3\xa4 Paul Dukas s\xc3\xa4velsi aiheen innoittamana orkesteriteoksen L\xe2\x80\x99Apprenti sorcier. Musiikkia ja tarinaa k\xc3\xa4ytettiin vuonna 1940 Walt Disneyn elokuvassa Fantasia.'